Source: https://eu.puma.com/hu/hu/terms-and-conditions/TERMS_AND_CONDITIONS.html
Timestamp: 2019-09-18 02:53:28
Document Index: 3748142

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 13']

§ 1 A PUMA Online Shop üzemeltetője és a jelen Általános Szerződési Feltételek érvényessége
A PUMA Online Shop üzemeltetője és az Ön szerződő partnere a PUMA Europe GmbH, PUMA Way 1, 91074 Herzogenaurach, Németország (a továbbiakban: “PUMA”, vagy a “mi” személyes névmás, vagy annak valamelyik ragozott alakja). A PUMA cégről teljes céginformáció az impresszumban található.
A jelen Általános Szerződési Feltételek az eu.puma.com weboldalon („Weboldal”) történő termékek értékesítésére alkalmazandó.
A PUMA Online Shop tárhelyszolgáltatója (hosztja):
§ 2 Szerződéskötés, irányadó nyelv
2.1 Standard termékek megrendelése és a szerződéskötés
A termékeink Weboldalunkon történő megjelenítése szerződés megkötésére irányuló kötelező ajánlatnak minősül. Válassza ki a megrendelni kívánt terméket a "Kosárba " feliratra kattintással. A kosarát az oldal jobb oldalán felül elhelyezett kosár ikonra (bevásárló táska) kattintva érheti el. Itt a megrendelés elküldése előtt bármikor módosíthatja a kiválasztott termékeket a darabszám megváltoztatásával, az „Eltávolítás” vagy a „Szerkesztés” feliratokra kattintással, vagy egyszerűen a megrendelés félbeszakításával. A "Fizetés" feliratra kattintva érheti el a megrendelése következő lépését.
Ha már rendelkezik saját felhasználói fiókkal, akkor a “Bejelentkezés” feliratra kattintással bejelentkezhet az e-mail címe és jelszava megadásával. Ha nincs még saját fiókja, akkor létrehozhatja az új fiókját, de előzetes regisztráció nélkül is elküldheti megrendelését. Ha saját fiók létrehozása nélkül kívánja megrendelését elküldeni, akkor meg kell adnia a nevét és az elérhetőségeit, és ki kell választania a szállítás módját. A kötelezően kitöltendő mezőket csillag (*) jelöli. Kérjük, hogy a kötelezően kitöltendő mezőket valós és pontos adatokkal töltse ki. Ha a szállítási címe eltérő, kérjük adja meg azt is.
A “Tovább a fizetési módhoz” gombbal tudja a megrendelést folytatni. Itt az Ön számára rendelkezésére álló fizetési módok közül tud választani. A “Tovább az ellenőrzéshez és fizetéshez” feliratra kattintva, a megrendelés utolsó mozzanatához érkezik. Itt ismét ellenőrizheti az Ön által megadott adatokat és a választott termékeket, majd a „Vásárlás” feliratra kattintással elküldheti az ajánlati kötöttséget eredményező megrendelését. Ha valamely információ helytelenül szerepel, még a „Vásárlás” feliratra kattintás előtt kijavíthatja azt. A fizetés első lépésében a “Szerkesztés” gombra kattintva a rendelés elküldése előtt bármikor megváltoztathatja a kosarának tartalmát (mind a terméket, mind a mennyiséget).
A rendelési folyamat utolsó lépéseként a "Vásárlás" feliratra történő kattintás a kosárba helyezett termékek megrendelésének elküldését jelenti, és a szerződés ezzel létrejön. A megrendelése megérkezésekor, de legkésőbb a megrendelés megérkezésétől számított 48 órán belül egy automatikusan generált megrendelés-visszaigazolást kap e-mailben.
2.2 Irányadó nyelv
A megrendelési művelethez kiválasztott nyelv lesz a megrendelésre irányadó nyelv. Válaszhat az Ön helyben használt nyelve és az angol nyelv között.
2.3 A szerződés szövegének tárolása
A létrejött szerződés írásban megkötött szerződésnek minősül. A szerződés szövegét három évig tároljuk. A megrendelési művelet befejezését követően a vevőnek e-mailben elküldjük a szerződés szövegét. A szerződés szövegéhez a vevő más módon nem tud hozzáférni.
§ 3 Végfelhasználók, megrendelési mennyiségek, technikai vagy tipográfiai hibák
A PUMA a Weboldalán szereplő árukat csak végfelhasználók részére értékesíti, nem kereskedelmi célokra. A Weboldalon csak háztartásokban szokásos mennyiségek rendelhetők, amelyek egyes promóciók vagy termékek tekintetében korlátozottak lehetnek. Fenntartjuk a jogot arra, hogy egyes megrendelések teljesítését visszautasítsuk, vagy azokat töröljük, ha a megrendelt mennyiség a háztartásban szokásos mennyiséget meghaladja. Amennyiben a Weboldalon megjelenő bármely termék(ek) ára technikai vagy tipográfiai hiba miatt helytelenül jelenik meg, törölhetjük vonatkozó megrendelését.
§ 4 Személyre szabott termékek
Ha az Online Shop lehetővé teszi, Ön kérheti a terméknek az Ön által kívánt megjelöléssel való ellátását (“Személyre szabott termékek”) a Személyre szabott termékekre vonatkozó feltételeink szerint :
Személyre szabott termékekre vonatkozó feltételeink
Mez vásárlása esetén kérheti egy név és bármely legfeljebb kétjegyű szám feltüntetését a szöveg és a szám mezőben. Előfordulhat, hogy rendszerünk az egyes speciális betűjelek vagy szóközök alkalmazását nem támogatja.
Tilos olyan név vagy szöveg használata, feltöltése, másolása, elküldése vagy nyilvánosságra hozatala, amely
erőszakra buzdít, fenyegető, becsületsértésre alkalmas, obszcén, diszkriminatív, uszító, nyíltan szexualitásra utaló, vagy egyébként sértő vagy jogellenes;
jogilag védett tartalmat foglal magában, beleértve olyan termékek, szolgáltatások, cégek, szervezetek nevét, események elnevezését, amelyek harmadik személyt illetnek meg;
sértik harmadik személyek védjegyhez vagy más szellemi alkotáshoz fűződő jogát.
Fenntartjuk a jogunkat arra, hogy visszautasítsunk bármely személyre szabott termék megrendelését, amely a fenti kategóriák valamelyikébe esik, vagy amelyet egyébként elfogadhatatlannak tartunk. A visszautasítás történhet a termék személyre szabásakor, vagy a megrendelésének feladását követően úgy, hogy a megrendelését töröljük, és intézkedünk a visszafizetés érdekében.
A személyre szabott termék megrendelésének elküldésével Ön kijelenti, hogy a küldött név vagy szöveg nem esik a fenti kategóriákba.
Ön vállalja, hogy megtéríti nekünk és a vállalatcsoportunk tagjainak mindazt a költséget, kiadást, kárt, veszteséget és kötelezettséget, amely azért keletkezett, mert Ön olyan nevet vagy szöveget használt, töltött fel, másolt, küldött el vagy hozott nyilvánosságra, amely a fenti kategóriák valamelyikébe esik.
A megrendelése teljesítése érdekében Ön az egész világra kiterjedő, nem kizárólagos engedélyt ad a mi vagy vállalatcsoportunk tagjai részére az Ön által elküldött név vagy szöveg felhasználására, másolására, harmadik személynek továbbítására vagy módosítására.
Kérjük, vegye figyelembe, hogy a mezek személyre szabására szolgáló eszközünk digitálisan jeleníti meg az Ön által kért név-/számkombinációt. A kijelzőjén megjelenő kép előnézet, és csak a valós nyomtatási kép bemutatására szolgál. A számítógépe és böngészője tulajdonságai függvényében a kép az eredeti nyomtatástól eltérhet. Biztosítjuk, hogy a megrendelt mez az eredetivel megegyezik.
§ 5 Szállítás, szállítási díjak és korlátozások
Szállításokra, díjakra és korlátozásokra vonatkozó információkat a címre kattintva érheti el.
§ 6 Fizetés
A termékek Weboldalunkon feltüntetett árai tartalmazzák az irányadó általános forgalmi adót.
Banki átutalás (előre fizetés)
Tájékoztatjuk, hogy az adatkezelési szabályzatunkkal összhangban csalásmegelőzés és hitelképesség ellenőrzést végzünk. Az ellenőrzés eredményeként a fizetési módok alkalmazásának korlátozására kerülhet sor.
§ 7 Tulajdonjog-fenntartás
A vételár teljes kifizetéséig a termékek a Puma tulajdonában maradnak. Ez a rendelkezés nem alkalmazandó, ha az Ön lakóhelye vagy szokásos tartózkodási helye Magyarországon, Dániában vagy Svájcban található.
§ 8 Az Ön szerződéstől való elállási joga
8.1 A jog alapján Önt megillető elállási jog
Ön 14 napon belül jogosult indoklás nélkül elállni ettől a szerződéstől. Az elállási határidő attól a naptól számított 14 nap elteltével jár le, amelyen Ön vagy az Ön által megjelölt, a fuvarozótól eltérő harmadik személy a terméket átveszi. Ha Ön elállási jogával élni kíván, elállási szándékát tartalmazó egyértelmű nyilatkozatát köteles eljuttatni hozzánk (postai levélben vagy e-mailben). Ebből a célból felhasználhatja a mellékelt elállási nyilatkozatot, de ez nem kötelező. Ön határidőben gyakorolja elállási jogát, ha a fent megjelölt határidő lejárta előtt elküldi elállási nyilatkozatát.
PUMA Online Shop, Postfach 201101, 48092 Münster, Németország
Lengeyelország
Ha Ön eláll ettől a szerződéstől, haladéktalanul, de legkésőbb az Ön elállási nyilatkozatának kézhezvételétől számított 14 napon belül visszatérítjük az Ön által teljesített valamennyi ellenszolgáltatást, ideértve a fuvarozási költséget is (kivéve azokat a többletköltségeket, amelyek amiatt merültek fel, hogy Ön az általunk felkínált, legolcsóbb szokásos fuvarozási módtól eltérő fuvarozási módot választott.) A visszatérítés során az eredeti ügylet során alkalmazott fizetési móddal egyező fizetési módot alkalmazunk, kivéve, ha Ön más fizetési mód igénybevételéhez kifejezetten a hozzájárulását adja; e visszatérítési mód alkalmazásából kifolyólag Önt semmilyen többletköltség nem terheli. Mindaddig visszatarthatjuk a visszatérítés fizetését, amíg az árucikkek vissza nem érkeztek, vagy ha Ön, ha ez előbb történik, igazolta, hogy azokat visszaküldte. Ön köteles számunkra a terméket indokolatlan késedelem nélkül, de legkésőbb elállási nyilatkozatának közlésétől számított 14 napon belül visszaküldeni vagy átadni. A határidő betartottnak minősül, ha a 14 napos határidő letelte előtt elküldi a terméket. A termék visszaküldésének költségeit mi viseljük. Ön kizárólag akkor vonható felelősségre a termékben bekövetkezett értékcsökkenésért, ha az a termék jellegének, tulajdonságainak és működésének megállapításához szükséges használatot meghaladó használat miatt következett be.
D-85445 Oberding, Németország
Alulírott/ak kijelentem/kijelentjük, hogy gyakorlom/gyakoroljuk elállási jogomat/jogunkat az alábbi termék/ek adásvételére irányuló szerződés tekintetében: (*):
- (*) napján megrendelt / átvett (*)
- A fogyasztó(k) neve
- A fogyasztó(k) címe:
- A fogyasztó(k) aláírása (csak abban az esetben, ha a nyilatkozatot papíron küldik)
Az elállási jog nem gyakorolható olyan szerződés esetén, amelynek a tárgya olyan termék szállítása, amelyek nem előre gyártottak, ha a vevő utasítása alapján vagy kifejezett kérésére állítottak elő, vagy olyan termék esetében, amelyet egyértelműen a fogyasztó személyére szabtak.
8.2 A PUMA által önkéntesen biztosított elállási jog (30 napos)
Az Önt jogszabályok alapján megillető elállási jogától függetlenül a PUMA felajánlja Önnek azt a további lehetőséget, hogy az online shopban vásárolt terméket visszaküldje. A termékeket 30 napon belül indokolás nélkül visszaküldheti, ha a termék hiánytalan, sérülésmentes és használatlan. A termék határidőn belül történt feladása esetén a határidőt megtartottnak kell tekinteni. Ez az önkéntesen biztosított elállási jog nem alkalmazható a fenti 4. § szerinti Személyre szabott termékekre.
A visszaküldésre szolgáló cím az alábbi:
A visszatérítés során az eredeti ügylet során alkalmazott fizetési móddal egyező fizetési módot alkalmazunk. A visszatérítés kapcsán Önt semmilyen többletköltség nem terheli.
Az árucikkek visszaérkezésétől számított 14 napon belül történik a visszatérítés.
Az Önt a jogszabály alapján megillető jogokat, illetve különösen a 8.1 pontban szabályozott elállási jogát az itt szabályozott önkéntesen biztosított elállási jog nem érinti.
§ 9 Az Önt a jogszabály alapján megillető jogok
Az Ön által jogszabály rendelkezései alapján gyakorolható szavatossági jogok a termékek tekintetében korlátozás nélkül megilletik Önt.
A PUMA hibás teljesítése esetén a PUMÁ-val szemben kellékszavatossági igényt érvényesíthet a Polgári Törvénykönyv szabályai szerint.
Kérhet kijavítást vagy kicserélést, kivéve, ha az ezek közül az Ön által választott igény teljesítése lehetetlen vagy a PUMA számára más igénye teljesítéséhez képest aránytalan többletköltséggel járna. Ha a kijavítást vagy a kicserélést nem kérte, illetve nem kérhette, úgy igényelheti az ellenszolgáltatás arányos leszállítását vagy a hibát a PUMA költségére Ön is kijavíthatja, illetve mással kijavíttathatja vagy - végső esetben - a szerződéstől is elállhat.
Választott kellékszavatossági jogáról egy másikra is áttérhet, az áttérés költségét azonban Ön viseli, kivéve, ha az indokolt volt, vagy arra a PUMA adott okot.
Ön a PUMÁ-val szemben érvényesítheti kellékszavatossági igényét.
A szállítástól számított hat hónapon belül a kellékszavatossági igénye érvényesítésének a hiba közlésén túl nincs egyéb feltétele, ha Ön igazolja, hogy a terméket, illetve a szolgáltatást a Puma szállította vagy nyújtotta. A teljesítéstől számított hat hónap eltelte után azonban már Ön köteles bizonyítani, hogy az Ön által felismert hiba már a teljesítés időpontjában is megvolt.
A termék akkor hibás, ha az nem felel meg a forgalomba hozatalakor hatályos minőségi követelményeknek vagy pedig, ha nem rendelkezik a PUMA által adott leírásban szereplő tulajdonságokkal.
Termékszavatossági igényét Ön a termék PUMA általi forgalomba hozatalától számított két éven belül érvényesítheti. E határidő elteltével e jogosultságát elveszti.
Termékszavatossági igényét a PUMÁ-val szemben gyakorolhatja. A termék hibáját termékszavatossági igény érvényesítése esetén Önnek kell bizonyítania.
A PUMA milyen esetben mentesül a termékszavatossági kötelezettsége alól?
A PUMA kizárólag akkor mentesül termékszavatossági kötelezettsége alól, ha bizonyítani tudja, hogy
a terméket nem az üzleti tevékenysége körében gyártotta, illetve hozta forgalomba, vagy
A PUMÁ-nak a mentesüléshez elegendő egy okot bizonyítania.
Bármely igényét az alábbi címre küldheti:
telefon: (+36) 01 - 84 806 85, E-Mail: service@puma.com
§ 10 Adatvédelmi Szabályzat
A PUMA minden személyes adatot bizalmasan, az adatvédelmi jogszabályoknak megfelelően kezel. Az adatvédelemre vonatkozó további információkért kérjük, tekintse meg az Adatvédelmi Szabályzatot. Az Adatvédelmi Szabályzat a jelen Általános Szerződési Feltételek elválaszthatatlan részét képezi.
§ 11 Irányadó jog
Az irányadó jog a német jog, ide nem értve azt az esetet, ha az Ön lakóhelye szerinti ország kötelező jogszabályi rendelkezései alkalmazandók. Az ENSZ Egyezmény alkalmazása kizárt.
§ 12 Magatartási kódexek
A PUMA nem veti alá magát magatartási kódex rendelkezéseinek.
§ 13 Online fórum jogviták rendezésére
Az Európai Bizottság online platformot hozott létre jogviták rendezésére, amely a http://ec.europa.eu/consumers/odr/ címen érhető el. A Puma Europe GmbH nem köteles és nem kíván részt venni ezen fogyasztói békéltető testület előtt indított vitarendezési eljárásokban.
Fogyasztói jogvita esetén Önnek joga van a Budapesti Kereskedelmi és Iparkamara mellett működő Békéltető Testülethez is fordulni. A békéltető testület hatáskörébe tartozik a fogyasztói jogvita bírósági eljáráson kívüli rendezése. A békéltető testület feladata, hogy megkísérelje a fogyasztói jogvita rendezése céljából egyezség létrehozását a felek között, ennek eredménytelensége esetén az ügyben döntést hoz a fogyasztói jogok egyszerű, gyors, hatékony és költségkímélő érvényesítésének biztosítása érdekében. A békéltető testület a fogyasztó vagy a vállalkozás kérésére tájékoztatást ad a fogyasztót megillető jogokkal és a fogyasztót terhelő kötelezettségekkel kapcsolatban.
Az online adásvételi vagy szolgáltatási szerződéssel összefüggő határon átnyújtó fogyasztói jogvita esetén az eljárásra kizárólag a Budapesti Kereskedelmi és Iparkamara mellett működő Békéltető Testület illetékes: